**POZIV ZA MEDIJE**

**Rijeka, 18.9.2019.**

**MEDIJIMA – SVIMA**

**OBILAZAK DJEČJE KUĆE U IZGRADNJI I PREDSTAVLJANJE PROGRAMA ZA 2020.**

**PROGRAMSKOG PRAVCA DJEČJA KUĆA, RIJEKE 2020 - EUROPSKE PRIJESTOLNICE KULTURE**

**U četvrtak, 19. rujna 2019. godine, u 11 sati, bit će organiziran kratki obilazak Dječje kuće u izgradnji (Ciglene zgrade kompleksa Benčić), a nakon kratkog obilaska, u prostoru Muzeja moderne i suvremene umjetnosti, Krešimirova 26 c, na 1. katu, održat će se konferencija za medije na kojoj će biti predstavljen program za 2020. programskog pravca Dječja kuća, Rijeke - Europske prijestolnice kulture.**

**Okupljanje novinara i ostalih sudionika obilaska za ulazak na gradilište bit će u 11 sati pred ulazom na gradilište u kompleksu Benčić, iz ulice Viktora Cara Emina, nasuprot zgrade HEP-a.**

U obilasku gradilišta Dječje kuće sudjelovat će: **zamjenik gradonačelnika Rijeke, Marko Filipović i pročelnik Odjela za kulturu Grada Rijeke, Ivan Šarar** koji će novinare upoznati s aktualnim stanjem radova na Ciglenom objektu. Osim novinara, obilasku gradilišta će prisustvovati i ravnatelji riječkih kulturnih ustanova koje će participirati u programu Dječje kuće te predstavnici tvrtke Rijeka 2020.

Nakon obilaska gradilišta, održat će se konferencija za medije, u prostoru obližnjeg MMSU-a, na kojoj će kulturno-umjetnički program koji se priprema za 2020. godinu u sklopu programskog pravca Dječja kuća predstaviti:

* **Emina Višnić**, direktorica tvrtke Rijeka 2020,
* **Jelena Milić**, voditeljica programskog pravca Dječja kuća Rijeke 2020 – EPK

te **ravnatelji riječkih ustanova u kulturi** koje su partneri i suorganizatori dječjeg programa koji se u Rijeci održava u godini nošenja titule Europske prijestolnice kulture:

* **Slobodanka Mišković**, ravnateljica Art kina,
* **Magdalena Lupi Alvir**, ravnateljica Gradskog kazališta lutaka,
* **Niko Cvjetković**, ravnatelj Gradske knjižnice Rijeka i
* **Ivo Matulić**, v.d. ravnatelja Muzeja moderne i suvremene umjetnosti.

Unaprijed zahvaljujem na odazivu i srdačno Vas pozdravljam.

S poštovanjem,

Rijeka 2020 - Odnosi s medijima

Edi Jurković

[edi.jurkovic@rijeka2020.eu](mailto:edi.jurkovic@rijeka2020.eu)

+365 99 220 56 12